b'\n_START_ARTICLE_\nNys\xc3\xb8lv\n_START_PARAGRAPH_\nNys\xc3\xb8lv (ogs\xc3\xa5 kaldet alpaka) er en legering af kobber (45\xe2\x80\x9370%) og nikkel (8\xe2\x80\x9320%) og ofte zink (8-45%). Nys\xc3\xb8lv kan indeholde sm\xc3\xa5 m\xc3\xa6ngder af bly, tin og jern. Nys\xc3\xb8lv har sit navn efter sin s\xc3\xb8lvlignende farve, men der indg\xc3\xa5r ikke s\xc3\xb8lv i det._NEWLINE_Det er ret h\xc3\xa5rdt og ret korrosionsbestandigt._NEWLINE_ledningsevne: ca. 3\xe2\x80\x935 \xce\xa9m/mm\xc2\xb2_NEWLINE_Massefylde: 8,7 g/cm\xc2\xb3_NEWLINE_Varmeledningsevne ca. 25\xe2\x80\x9335 W/m K_NEWLINE_Historisk er nys\xc3\xb8lv f\xc3\xb8rst kendt i Kina, hvor det kaldtes Paktong eller Pakfong. I det 18. \xc3\xa5rhundrede fandt man ud af, at stoffet var en legering af kobber, nikkel og zink. I 1770 blev Suhl (Tyskland) Metalwerke i stand til at fremstille lignende legeringer. I 1823 blev der udskrevet en konkurrence om at finde den legering , der havde st\xc3\xb8rst lighed med s\xc3\xb8lv. Br\xc3\xb8drene Henniger i Berlin og A. Geitner i Schneeberg n\xc3\xa5ede dette m\xc3\xa5l uafh\xc3\xa6ngigt af hinanden._NEWLINE_I dag anvendes nys\xc3\xb8lv til lynl\xc3\xa5se, modeljernbaneskinner og m\xc3\xb8nter i nogle lande.'